माले. अगर आप चाहते हैं कि शादी का दिन ऐसा बन जाए कि जीवनभर यादगार रहे तो ये आपके लिए परफेक्ट जगह साबित होगी। मालदीव में एक रिसोर्ट कंपनी ने हिन्द महासागर के बीच एक ऐसा होटल बनाया है जहां आसपास में समुद्री जीवों की मौजूदगी में आप शादी कर सकते हैं।
16 लोगों को बुला सकते हैं यहां
ये एक छोटी सी झोपड़ी जैसी है, जो बहुत ही खूबसूरती से बनाई व सजाई गई है। हिन्द महासागर के बीचो-बीच बने इस होटल में शीशे का फर्श है, जिससे समुद्र के अंदर की हलचल को भी देखा जा सकता है। इस होटल की एक खास बात और है कि यहां कछुओं के लिए एक रिहेब सेंटर भी है, जो घायल कछुओं की मदद करता है। यहां आप अधिकतम 16 लोगों को शादी के लिए बुला सकते हैं। ऐसे में अगर आप एक सीक्रेट वेडिंग चाहते हैं तो इससे बेहतर जगह शायद और कोई नहीं होगी।
कैसे आया आइडिया
कंपनी प्रवक्ता का कहना है कि वे पहले यहां कछुओं का रिहेब सेंटर ही चलाया करते थे। मगर एक बार एक कपल इसे विजिट करने आया तो उसने आइडिया दिया कि क्यों न यहां शादी भी करवाई जाए। शादी के लिए लोग अनोखी जगह ढूंढते हैं और ये अनोखेपन और सुंदरता का एक मिश्रण जैसा है।
आगे की स्लाइड्स में देखिए इस जगह की और PHOTOS...
hin_Deva hin_Deva hin_Deva hin_Deva hin_Deva hin_Deva